OpenLLM-France/wikimedia huggingface dataset:
# Chris Patten

Christopher Francis Patten CH PC (Bath, 19 de juny de 1944) és un polític anglès que fou membre de la Comissió Prodi i fou el darrer Governador britànic de Hong Kong l'any 1997.
Va estudiar en escoles catòliques i posteriorment a la Universitat d'Oxford. Membre del Partit Conservador, l'any 1979 fou escollit diputat a la Cambra dels Comuns de Londres per la circumscripció de Bath, escó que va mantenir fins al 1992. El setembre de l'any 1986 fou nomenat per part de Margaret Thatcher Ministre de Desenvolupament de les Colònies d'Ultramar, càrrec que va mantenir fins al juliol de 1989. Aquell any fou nomenat Secretari d'Estat de Medi Ambient, càrrec que va mantenir fins al novembre de 1990 i des del qual va impulsar la impopular taxa de capitació.
L'any 1988 li fou concedit el títol, per part de la reina Elisabet II del Regne Unit, de l'Orde dels Companys d'Honor (Order of the Companions of Honour), i el 2005 li concedí el títol de Baró Pattern de Barnes.
L'any 1990 el Primer Ministre del Regne Unit John Major el nomenà Canceller del Duc de Lancaster i president del Partit Conservador. L'any 1992, però, perdé el seu escó de Bath davant el rival liberal Donald Foster. Sense possibilitat de poder ser membre del Govern fou nomenat el juliol d'aquell any per part de John Major Governador de Hong Kong. Des d'aquest càrrec fou el responsable de conduir el final del governadorat britànic sobre aquest territori i la seva devolució el 30 de juny de 1997 a la República Popular de la Xina. Abandonà aquesta ciutat l'1 de juliol d'aquell any a bord del creuer Britannia juntament amb el Príncep de Gal·les Carles del Regne Unit.
El setembre de l'any 1999 fou nomenat membre de la Comissió Prodi, esdevenint Comissari Europeu de Relacions Exteriors, càrrec que va mantenir fins al novembre de 2004.

## Enllaços externs

* Informació de Chris Patten a la Comissió Europea (castellà)
* Pàgina personal de Chris Patten Arxivat 2017-06-30 a Wayback Machine. (anglès)
# Parc Nacional de Sør-Spitsbergen

El Parc Nacional de Sør-Spitsbergen es troba a l'extrem sud de l'illa de Spitsbergen, a l'arxipèlag de les Svalbard, Noruega. El parc es va obrir el 1973 i inclou la terra de Wedel Jarlsberg, la terra de Torell i la terra de Sørkapp. Més del 65% de la regió està coberta per glaceres o gel i neu permanent. L'extensió de terra és de 5.029 km² i la zona marina 8.257 km², un total de 13.286 km².
Es distingeixen en aquest parc nacional formacions rocoses irregulars. Les planes litorals de la costa oest es troben entre les més productives de Svalbard. A la costa oest hi ha algunes de les colònies més grans d'aus marines de les Svalbard, com l'oca de galta blanca, l'èider, la gavineta i el somorgollaire de Brünnich. En el fiord de Hornsund hi ha ossos polars. Entre les restes humanes que s'hi poden trobar, al parc hi ha una estació balenera del segle xvii.

## Referències

* ↑ «South Spitsbergen National Park». Important Bird Areas factsheet. BirdLife International, 2013. [Consulta: 24 agost 2013].

## Enllaços externs

* Norwegian Directorate for Nature Management on Sør-Spitsbergen National Park Arxivat 2008-01-05 at Archive.is
# Corba de la demanda

La corba de la demanda és la representació gràfica de la relació matemàtica entre màxima quantitat d'un determinat bé o serveis que un consumidor estaria disposat a comprar i el seu preu
La corba de la demanda junt amb la corba de l'oferta, és una de les eines d'anàlisi teòric emprades en economia neoclàssica per a predir la determinació de preus. El punt d'intersecció entre ambdues corbes rp el nom depunt d'equilibri entre l'oferta i la demanda.
# Tit Ampi Balb

Tit Ampi Balb (en llatí Titus Ampius Balbus) va ser tribú de la plebs el 63 aC juntament amb Tit Labiè, i va proposar donar corona de llorers a Gneu Pompeu en agraïment a les seves victòries asiàtiques i la insígnia del triomf als jocs circenses i corona de llorer i toga pretexta als jocs escènics.
No va poder obtenir el càrrec d'edil tot i el suport de Pompeu però el 59 aC va ser pretor i tot seguit, el 58 aC, governador de Cilícia.
El 49 aC va militar al camp dels pompeians i va participar en l'aixecament de tropes a Càpua. L'any 48 aC va voler obtenir diners per la guerra saquejant el temple d'Efes, però l'arribada de Cèsar li ho va impedir. Va ser desterrat per Cèsar però en va obtenir el perdó per intercessió del seu amic Ciceró l'any 46 aC. Va escriure un llibre sobre la història del seu temps que cita Suetoni.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 455.
# Lucca Sicula

Lucca Sicula (sicilià Lucca Sìcula) és un municipi italià, dins de la província d'Agrigent. L'any 2008 tenia 1.939 habitants. Limita amb els municipis de Bivona, Burgio, Calamonaci, Palazzo Adriano (PA) i Villafranca Sicula.

## Administració

Llista d'alcaldes :
| Període | Identitat | Partit |
| 2008- | Salvatore Dangelo | Llista cívica |
# Timmy Simons

Timmy Simons (11 de desembre de 1976) és un exfutbolista belga. In 2012, at age 36, Simons was both the outfield player with the most minutes and the most kilometres in the Bundesliga.

## Selecció de Bèlgica

Va formar part de l'equip belga a la Copa del Món de 2002.

## Referències

* ↑ http://clubbrugge.be/nl/nieuws/16553/simons-schiet-48ste-keer-raak-vanop-stip
* ↑ Nyari, Cristian. «The Bundesliga in 2012 – A Statistical Overview». [Consulta: 14 juny 2013].
* ↑ Timmy Simons a National-Football-Teams.com (anglès)
* ↑ «Timmy Simons». Royal Belgian Football Association. [Consulta: 9 febrer 2013].
* ↑ «Invalbeurt levert Simons record van oudste Rode Duivel op». Sporza. Arxivat de l'original el 14 de novembre 2016. [Consulta: 14 novembre 2016].
# Robert Browning

Robert Browning (Camberwell, Surrey, 7 de maig de 1812 - Venècia, 12 de desembre de 1889) va ser un poeta i dramaturg anglès.
Fill únic de Robert i Sarah Browning, va créixer en un ambient d'amplis recursos literaris gràcies a l'afició del seu pare, un empleat de banca ben pagat, a col·leccionar llibres, molts d'ells poc coneguts i antics, i l'estímul que aquest li va oferir en el seu interès per l'art i la literatura. Es va convertir en un gran admirador dels poetes romàntics, particularment de Shelley, a qui aviat va imitar convertint-se en ateu i vegetarià. No obstant això, en l'última etapa de la seva vida recordaria aquest fet com una fase passatgera.
Va ser un precoç estudiant i ja a l'edat de catorze anys parlava amb fluïdesa francès, grec, italià i llatí, així com la seva llengua materna, l'anglès. Als setze va entrar a l'University College de Londres, el qual va abandonar després del primer curs.

## Obres en anglès

* Pauline: A Fragment of a Confession (1833)
* Paracelsus (1835)
* Strafford (1837)
* Sordello (1840)
* Bells and Pomegranates
** No I: Pippa Passes (1841)
** No. II: King Victor and King Charles (1842)
** No. III: Dramatic Lyrics (1842)
* Porphyria's Lover
* Soliloquy of the Spanish Cloister
* My Last Duchess
* The Pied Piper of Hamelin
* The Ring and the Book (1868)

## Referències

* ↑ «Robert Browning». Gran Enciclopèdia Catalana. Barcelona: Grup Enciclopèdia Catalana.
# Corning (Califòrnia)

Corning és una població dels Estats Units a l'estat de Califòrnia. Segons el cens del 2000 tenia 6.741 habitants.

## Demografia

Segons el cens del 2000, Corning tenia 6.741 habitants, 2.422 habitatges, i 1.642 famílies. La densitat de població era de 894,4 habitants per km².
Dels 2.422 habitatges en un 40,2% hi vivien nens de menys de 18 anys, en un 45,1% hi vivien parelles casades, en un 16,3% dones solteres, i en un 32,2% no eren unitats familiars. En el 26,9% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,33.
Per edats la població es repartia de la següent manera: un 32,5% tenia menys de 18 anys, un 10% entre 18 i 24, un 28% entre 25 i 44, un 17,7% de 45 a 60 i un 11,8% 65 anys o més.
L'edat mediana era de 31 anys. Per cada 100 dones de 18 o més anys hi havia 90,5 homes.
La renda mediana per habitatge era de 25.357 $ i la renda mediana per família de 32.151 $. Els homes tenien una renda mediana de 30.563 $ mentre que les dones 19.736 $. La renda per capita de la població era de 12.357 $. Entorn del 21,1% de les famílies i el 26,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Corning». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Corning». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Atto-

Atto (símbol a) és un prefix del Sistema Internacional que indica un factor de 10$^{-18}$, o 1/1.000.000.000.000.000.000 o, cosa que és equivalent, 0,000 000 000 000 000 001.
Confirmat el 1964, el mot prové del danès atten, que significa divuit.
Per exemple;
    1 attòmetre = 1 am = 10$^{-18}$ metres = 0,000 000 000 000 000 001 metres
    1 attogram = 1 ag = 10$^{-18}$ grams = 0,000 000 000 000 000 001 grams
    1 attosegon = 1 as = 10$^{-18}$ segons = 0,000 000 000 000 000 001 segons
# Ratpenat cuallarg de les Guaianes

El ratpenat cuallarg de les Guaianes (Eumops maurus) és una espècie de ratpenat de la família dels molòssids que es troba a la Guaiana, l'Equador, Veneçuela i Surinam.

## Referències

* ↑ Distribució (anglès)
* ↑ Eumops maurus a Mammal Species of the World (MSW) (anglès)

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Manuel Jiménez Abalo

Manuel Enrique Jiménez Abalo (Vilagarcía de Arousa, 27 d'octubre de 1956) és un exfutbolista gallec, que ocupava la posició de defensa central.
Durant la seua carrera esportiva, va jugar per l'Sporting de Gijón i per al Real Burgos. Amb els asturians va sumar a prop de 500 partits oficials en 12 temporades, jugant per damunt dels 30 partits cada any. La temporada 91/92 recala al Real Burgos, on va jugar tots els minuts de la competició.
Va ser internacional amb la selecció espanyola en una ocasió, al novembre de 1981 contra Polònia. A l'any següent va entrar dins el combinat que hi va participar en el Mundial, encara que no va disputar cap encontre.

## Enllaços externs

* Fitxa del jugador
# Cine Astor

El Cine Astor o Astor Palace va obrir les portes el 17 de desembre de 1959 al Passeig de Fabra i Puig, 141 de Barcelona. Tenia una capacitat de 1200 butaques. La direcció anava a càrrec de l'empresari Alfred Borràs i Castells. El dissenyà l'arquitecte Josep Maria Jordan i Casaseca.
Comptava amb un gran vestíbul on es podia fumar, passejar i fer consumicions al bar, entre d'altres.
La seva programació solia estar formada per un programa doble que incloïa un documental NO-DO. La sala formava part d'un circuit de locals que compartien programació.
Després de la mort del propietari, la direcció va anar a càrrec de la seva filla Gisela. I va passar a programar de forma conjunta amb els cines Texas i Dante.
L'última projecció va tenir lloc el 31 de juliol de 1993 amb Sister Act i Los cerros de desierto.

## Curiositats

* El 27 d'octubre de 1974 la sala es va convertir en seu d'una taula rodona sobre "La situación actual de la Enseñanza Media en el Distrito 9º".
* Va arribar a ser un dels cinemes més barats de Barcelona. El preu rondava les 200-250 pessetes i en altres cinemes podia valer fins 450 pessetes.

## Referències

* 1 2 3 Lahuerta Melero, Roberto. Barcelona tuvo cines de barrio. Madrid: Temporae, 2015.
* 1 2 3 4 Lahuerta Melero, Roberto. Cines de barrio: Sant Andreu, Horta-Guinardó i Nou Barris. Barcelona: Arxiu Històric de Roquetes Nou Barris, 2013.
* 1 2 Ricard. «El Tranvía 48: Memorias de un cinéfilo de barrio II. Cine Astor Palace», 23-05-2009. [Consulta: 6 juny 2017].
* ↑ «Adiós al cine de barrio» (en castellà). La Vanguardia, 25-04-2023.
# Pastor lapó de Suècia

El Pastor lapó de Suècia és una raça de gos tipus Spitz. D'origen suec és una de les tres races de pastor lapó desenvolupades des d'un tipus de gos criat pel poble Sami per a la caça i guarda dels seus rens i es pot entrenar per la competició.

## Vegeu també

* Pastor lapó

## Referències

* ↑ Hartnagle-Taylor and Taylor, Jeanne Joy, and Ty [2010]. Stockdog Savvy (en anglès). Alpine Publications. ISBN # 978-157779-106-5.
# Comgall mac Domangairt

Comgall mac Domangairt va ser rei de Dál Riata a principis del segle VI. Era fill de Domangart mac Fergusa i net de Fergus Mór Mac Earca. Els Annals d'Úlster estableixen la seva mort els anys 538, 542 i 545, i els Annals de Tigernach el 537.

## Biografia

No hi ha pas res de conegut de la vida de Comgall més enllà de la seva mort, però és significatiu pel fet de portar l'epònim fundador del Cenél Comgaill, un dels parentius de Dál Riata, segons el Senchus fer n-Alban. De fet, aquesta obra parla del Crich Comgaill, però els Annals d'Úlster utilitzen el mot 'cenél en un escrit de prop del 710.
El Senchus narra que Comgall va tenir un sol fill, Conall, que va tenir set fills més, dels quals es coneix el nom de sis: Loingsech, Nechtan, Artan, Tuatan, Tutio i Coirpre. Podria ser que Coripre fos una addenda posterior, ja que el Senchus parla d'un poble de Coirpre, diferent dels fills d'Erc.

## El Cenél Comgaill

Els annals irlandesos parlen relativament poc del Cenél Comgaill. Tanmateix, noves interpretacions suggereixen que aquest grup de parentiu podria haver estat important en la gaelització dels pictes, ja que un tal Dargart mac Finguine del Cenél Comgaill es va casar amb la princesa picta Der-Ilei, i els reis pictes Bridei i Nechtan mac Der Ilei van ser els fruits d'aquest casament.
Es pensa que el Cenél Comgaill es localitzava principalment a Cowal, a l'oest de les Terres Altes, una zona el nom de la qual deriva de Comgall o Comgaill, i a l'illa de Bute. Potser també van controlar des de l'illa d'Arran cap al sud. El centres reials del seu regne no es coneixen, tot i que Dunoon podria haver tingut una gran importància. Cap a finals del segle VI i principis del VII es va associar Saint Blane amb Bute, però alguns investigadors actuals no estan segurs que aquesta tradició sigui certa. El monestir de Kingart, associat amb Saint Blane, es menciona als annals. Es troba a prop de la fortalesa Dunagoil, que plausiblement podria haver estat el centre reial, però no és segur que fos ocupat durant aquest període.

## Referències

Bannerman, John (1974) Studies in the History of Dalriada, Edimburg: Scottish Academic Press.
Broun, Dauvit (1999) The Irish Identity of the Kingdom of the Scots in the Twelfth and Thirteenth Centuries, Woodbridge: Boydell.
Fraser, James (2005) «Strangers on the Clyde: Cenél Comgaill, Clyde Rock and the bishops of Kingarth». A: The Innes Review 56 (2): p. 102–120.

## Enllaços externs

* CELT, Corpus de textos irlandesos. (anglès)
# Ratpenat cuallarg de panxa blanca

El ratpenat cuallarg de panxa blanca (Mops niveiventer) és una espècie de ratpenat de la família dels molòssids que es troba a Ruanda, Burundi, Tanzània, Moçambic, Angola, República Democràtica del Congo i Zàmbia.
El seu hàbitat natural és la sabana i els boscos tropicals i subtropicals humits.
Està amenaçat per la pèrdua del seu hàbitat natural.

## Referències

* ↑ Distribució (anglès)

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Manuel Jiménez

Manuel Jiménez és el nom dels següents personatges:
* Manuel Jiménez de Parga Cabrera (1929-2014), un polític, jurista i diplomàtic espanyol.
* Manuel Jiménez Rodríguez (1942-), un antic futbolista espanyol.
* Manuel Jiménez Abalo (1956-), un exfutbolista gallec
* Manuel Manolo Jiménez Jiménez (1964-), un exjugador de futbol i actual entrenador.
# Torre de Fellines

La Torre de Fellines és una torre de telegrafia òptica de Vilademuls (Pla de l'Estany) declarada Bé Cultural d'Interès Nacional.

## Descripció

Torre de planta quadrangular amb planta baixa i dos pisos. Té la base atalussada i s'obren espitlleres. Una línia feta amb maó que recorre tot l'edifici separa la planta baixa dels pisos superiors. Al primer pis es troba la porta d'entrada i una altra obertura (possiblement una segona porta) i al segon pis hi ha dues finestres; aquestes obertures tenen la llinda i els brancals fets amb totxo.

## Història

Construïda a mitjans del segle xix, va formar part de la línia civil de telegrafia òptica de Madrid a la Jonquera, que només va funcionar en pràctiques, i durant les Guerres Carlines es va incorporar a la línia militar de telegrafia òptica de Barcelona a la Jonquera.

## Vegeu també

* Telegrafia òptica
* Llista de les torres de telegrafia òptica de Catalunya

## Referències

* ↑ «Torre de Fellines». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 setembre 2017].
* ↑ «Entrevista al Degà del COETTC a la Torre de Telegrafia Òptica de Can Ginestar». Col·legi Oficial d'Enginyers Tècnics de Telecomunicació a Catalunya, 27-04-2022.
# Cine Argentina

El Cine Argentina era una sala ubicada al barri del Raval de Barcelona, amb accessos pel carrer d'en Sadurní, 11 i d'en Robador, 28 (veure casa-fàbrica Llenas). Successora de l'antiga Sala Argentina, va obrir el 6 de setembre de 1947 amb la projecció de El fantasma de l'òpera, d'Arthur Lubin, i The Dark Corner, de Henry Hathaway, i un aforament de 500 butaques en platea, tot i que en va arribar a tenir fins a 747.
Fou una sala de perfil baix que repartia el seu públic entre la gent treballadora del barri i altres clients de baixa condició, entre proxenetes, treballadores sexuals i els seus clients, a més de delinqüents habituals del barri.
Tancà finalment les portes el març de 1967 amb una sessió doble d'Operació Tro, pel·lícula de James Bond amb Sean Connery, i El halcón de Castilla, de José María Elorrieta.

## Referències

* ↑ Bar.cel.ona.uta. «BARCELOFÍLIA: CINE ARGENTINA. Sadurní 11 / Robador 28 (1947-1967)», diumenge, 9 octubre 2011. [Consulta: 22 gener 2018].
* ↑ Lahuerta Melero, Roberto. Barcelona tuvo cines de barrio, 2015, p. 44-46. ISBN 978-84-15801-3-6-8.
* ↑ Villar, Paco. Historia y leyenda del Barrio Chino. Edicions La Campana. Barcelona, 1996.
* ↑ Munsó Cabús, Joan. Els cinemes de Barcelona. Barcelona: Proa, 1995, p. 31.
# Pastor lleonès

El pastor lleonès és una raça de gos pastor, autòcton de la província de Lleó (Espanya) i les seves poblacions limítrofes.

## Aparença

Animal de grandària mitjana amb una alçada a la creu entre 48 i 55 cm en mascles i 45 i 52 cm en femelles. És un gos àgil i lleuger per a poder arrencar després del ramat evitant la seva dispersió, o per poder córrer a per l'ovella que se separa del grup. Quant a la capa bàsica o coloració del pèl, hi ha animals amb pèl negre a tot el cos i altres que, a més, presenten taques de color comú (vermellós) en les extremitats, la cara i a sobre de les celles. En alguns individus, el color negre del pèl s'aclareix per dissolució del pigment donant lloc a un mosaic irregular de taques de color gris blavós més o menys clar i fins i tot taques blanques, per tot el cos de l'animal.

## Caràcter

La raó de ser dels gossos de carea és la del maneig i guia de ramats. Els pastors lleonesos són gossos molt aferrats a l'amo, sempre atents a les seves ordres i que se sotmeten bé a la disciplina.

## Referències

* "Estudio quirúrgico de la articulación de la cadera en el perro leonés de pastor" Tesis Doctoral realizada por D. Felipe Robla y dirigida por los profesores de la Universidad de León D. José Manuel Gonzalo Orden y Dña. Alicia Serantes Gómez.
* "El perro Leonés de Pastor (Carea). Descripción etnológica y tipificación racial." Tesis Doctoral realizada por Dña Lorena de la Fuente Ruiz y dirigida por el profesor de la Universidad de León D. José Alberto Riol Álvarez.
* Primeras aproximaciones zoométricas y fanerópticas al perro de carea leonés. Artículo. Departamento de Producción Animal II. Facultad de Veterinaria. Universidad de León.
* http://allaboutaussies.wordpress.com/2008/11/19/the-history-of-australian-shepherds-and-the-spanish-shepherd-dog/ Perro pastor español y el Pastor australiano

## Enllaços externs

* http://carealeones.blogspot.com
# Cornelia de bello Antiochi

Cornelia de bello Antiochi va ser una llei romana establerta a proposta dels cònsols Publi Corneli Escipió Nasica i Mani Acili Glabrió l'any 562 de la fundació de Roma (191 aC), que declarava la guerra a Antíoc III el Gran, el rei dels selèucides de Síria.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 38 [Consulta: 16 abril 2022].
# Tit Sicini

Tit Sicini (Titus Sicinius) és el nom dels següents personatges:
* Tit Sicini Sabí
* Tit Sicini (tribú de la plebs)
# Rudy Tomjanovich

Rudolph Tomjanovich, Jr. (nascut el 24 de novembre de 1948), de renom Rudy T., és un jugador de bàsquet estatunidenc retirat, i entrenador de bàsquet, que va entrenar els Houston Rockets que van arribar a dues Finals de l'NBA consecutives. Actualment treballa com a scout pels Los Angeles Lakers.

## Enllaços externs

* Rudy Tomjanovich a NBA.com
* ClutchFans.net Fitxa a Arxivat 2021-03-03 a Wayback Machine. - Houston Rocket Fan Site
* Fitxa a University of Michigan